Addysg, Cymru Enwi a chychwyn 1 1 Enw’r Rheoliadau hyn yw Rheoliadau Deddf Cwricwlwm ac Asesu (Cymru) 2021 (Diwygiadau Canlyniadol) (Deddfwriaeth Sylfaenol) 2022. 2 Daw rheoliadau 1 i 4 ac Atodlen 1 i rym ar 1 Medi 2022. 3 Daw Atodlen 2 i rym fel a ganlyn— a ar 1 Medi 2022— i ar gyfer plentyn neu ddisgybl sy’n cael addysg feithrin, ii ar gyfer disgyblion mewn blwyddyn derbyn, iii ar gyfer plentyn neu ddisgybl ym mlynyddoedd 1 i 6, a iv ar gyfer plentyn neu ddisgybl ym mlwyddyn 7 y darperir cwricwlwm perthnasol iddo o dan Ddeddf 2021, b ar 1 Medi 2023 ar gyfer plentyn neu ddisgybl ym mlynyddoedd 7 ac 8, c ar 1 Medi 2024 ar gyfer plentyn neu ddisgybl ym mlwyddyn 9, d ar 1 Medi 2025 ar gyfer plentyn neu ddisgybl ym mlwyddyn 10, ac e ar 1 Medi 2026 ar gyfer plentyn neu ddisgybl ym mlynyddoedd 11 i 13. Dehongli 2 Yn y Rheoliadau hyn— ystyr “ addysg feithrin ” (“ nursery education ”) yw addysg a ddarperir i blant neu ddisgyblion sy’n iau na’r oedran ysgol gorfodol— mewn ysgol a gynhelir neu ysgol feithrin a gynhelir, neu gan ddarparwr addysg feithrin a gyllidir ond nas cynhelir; mae i “ addysg feithrin a gyllidir ond nas cynhelir ” (“ funded non-maintained nursery education ”) yr ystyr a roddir iddo yn adran 80(1)(a) o Ddeddf 2021; ystyr “ blwyddyn 1 ” (“ year 1 ”) yw’r grŵp blwyddyn y mae’r rhan fwyaf o’r disgyblion yn cyrraedd 6 oed ynddo; ystyr “ blwyddyn 2 ” (“ year 2 ”) yw’r grŵp blwyddyn y mae’r rhan fwyaf o’r disgyblion yn cyrraedd 7 oed ynddo; ystyr “ blwyddyn 3 ” (“ year 3 ”) yw’r grŵp blwyddyn y mae’r rhan fwyaf o’r disgyblion yn cyrraedd 8 oed ynddo; ystyr “ blwyddyn 4 ” (“ year 4 ”) yw’r grŵp blwyddyn y mae’r rhan fwyaf o’r disgyblion yn cyrraedd 9 oed ynddo; ystyr “ blwyddyn 5 ” (“ year 5 ”) yw’r grŵp blwyddyn y mae’r rhan fwyaf o’r disgyblion yn cyrraedd 10 oed ynddo; ystyr “ blwyddyn 6 ” (“ year 6 ”) yw’r grŵp blwyddyn y mae’r rhan fwyaf o’r disgyblion yn cyrraedd 11 oed ynddo; ystyr “ blwyddyn 7 ” (“ year 7 ”) yw’r grŵp blwyddyn y mae’r rhan fwyaf o’r disgyblion yn cyrraedd 12 oed ynddo; ystyr “ blwyddyn 8 ” (“ year 8 ”) yw’r grŵp blwyddyn y mae’r rhan fwyaf o’r disgyblion yn cyrraedd 13 oed ynddo; ystyr “ blwyddyn 9 ” (“ year 9 ”) yw’r grŵp blwyddyn y mae’r rhan fwyaf o’r disgyblion yn cyrraedd 14 oed ynddo; ystyr “ blwyddyn 10 ” (“ year 10 ”) yw’r grŵp blwyddyn y mae’r rhan fwyaf o’r disgyblion yn cyrraedd 15 oed ynddo; ystyr “ blwyddyn 11 ” (“ year 11 ”) yw’r grŵp blwyddyn y mae’r rhan fwyaf o’r disgyblion yn cyrraedd 16 oed ynddo; ystyr “ blwyddyn 12 ” (“ year 12 ”) yw’r grŵp blwyddyn y mae’r rhan fwyaf o’r disgyblion yn cyrraedd 17 oed ynddo; ystyr “ blwyddyn 13 ” (“ year 13 ”) yw’r grŵp blwyddyn y mae’r rhan fwyaf o’r disgyblion yn cyrraedd 18 oed ynddo; ystyr “ blwyddyn derbyn ” (“ reception year ”) yw grŵp blwyddyn y mae’r rhan fwyaf o’r disgyblion yn cyrraedd 5 oed ynddo; mae i “ cwricwlwm perthnasol ” (“ relevant curriculum ”) yr ystyr a roddir iddo yn adran 56(5) o Ddeddf 2021; ystyr “ Deddf 1996 ” (“ the 1996 Act ”) yw Deddf Addysg 1996 ; ystyr “ Deddf 2021 ” (“ the 2021 Act ”) yw Deddf Cwricwlwm ac Asesu (Cymru) 2021; mae i “disgybl” yr ystyr a roddir i “pupil” yn adran 3 o Ddeddf 1996 ; ystyr “ grŵp blwyddyn ” (“ year group ”) yw grŵp o blant neu ddisgyblion mewn lleoliad y bydd y rhan fwyaf ohonynt, mewn blwyddyn academaidd benodol, yn cyrraedd yr un oedran; ystyr “ lleoliad ” (“ setting ”) yw— ysgol a gynhelir, darparwr addysg feithrin a gyllidir ond nas cynhelir, uned cyfeirio disgyblion, a darpariaeth addysgu a dysgu ar gyfer plentyn ac eithrio mewn uned cyfeirio disgyblion yn rhinwedd trefniadau a wneir o dan adran 19A o Ddeddf 1996; mae i “plentyn” yr ystyr a roddir i “child” yn adran 579(1) o Ddeddf 1996; mae i “uned cyfeirio disgyblion (“ pupil referral unit ”) yr ystyr a roddir iddo yn adran 81(1) o Ddeddf 2021; mae i “ ysgol a gynhelir ” (“ maintained school ”) yr ystyr a roddir iddo yn adran 79(1)(a) o Ddeddf 2021; mae i “ ysgol feithrin a gynhelir ” (“ maintained nursery school ”) yr ystyr a roddir iddo yn adran 79(1)(b) o Ddeddf 2021. Diwygiadau i Ddeddf Cwricwlwm ac Asesu (Cymru) 2021 3 Mae Atodlen 1 yn cynnwys diwygiadau i Ddeddf Cwricwlwm ac Asesu (Cymru) 2021. Diwygiadau i ddeddfwriaeth sylfaenol 4 Mae Atodlen 2 yn cynnwys diwygiadau i ddeddfwriaeth sylfaenol. Jeremy Miles Gweinidog y Gymraeg ac Addysg, un o Weinidogion Cymru 29 Mehefin 2022